Χρήστος Λαμπάκης

Ο **Χρήστος Λαμπάκης** (γεννημένος στις 17 Φεβρουαρίου 1979) είναι Έλληνας βετεράνος ποδοσφαιριστής. Κατά τη διάρκεια της ποδοσφαιρικής του καριέρας αγωνίστηκε ως τερματοφύλακας σε: Άρη Θεσσαλονίκης, ΠΑΟΚ, Κέρκυρα , ΑΠΟΠ Κινύρας, ΑΕΛ Λεμεσού,  Αγροτικό Αστέρας, Αναγέννηση Γιαννιτσών, Πιερικό και Παναχαϊκή.

## Ποδοσφαιρική καριέρα
Ο Λαμπάκης ξεκίνησε το 1988, να παίζει ποδόσφαιρο στα τμήματα υποδομών του Άρη Θεσσαλονίκης. Σταδιακά έφτασε μέχρι την πρώτη ομάδα χωρίς όμως να μπορέσει να καθιερωθεί σε αυτήν.
Στον Άρη αγωνίστηκε τυπικώς για 4 σεζόν, έχοντας 33 συνολικά συμμετοχές σε όλες τις διοργανώσεις (21 συμμετοχές στο Πρωτάθλημα και 11 στο Κύπελλο Ελλάδας και μια για το Κύπελλο ΟΥΕΦΑ. 

Πραγματοποίησε το ντεμπούτο του με την κίτρινη φανέλα στις 9 Σεπτεμβρίου 2001, στον νικηφόρο (με 3-0) εντός έδρας αγώνα της ομάδας του με τα Τρίκαλα για το θεσμό του Κυπέλου Ελλάδας. . Μια εβδομάδα αργότερα, πραγματοποίησε ακόμη μια εμφάνιση με την πρώτη ομάδα, στο εκτός έδρας αγώνα Κυπέλλου με τον Ακράτητο  αλλά δεν μπόρεσε να βρει άλλη συμμετοχή στο υπόλοιπο της σεζόν.

Πραγματοποίησε το ντεμπούτο του στη Super League, στις 3 Νοεμβρίου 2002, στον εντός έδρας αγώνα της ομάδας του με την Skoda Ξάνθης .

Εκμεταλλευόμενος τους τραυματισμούς του Δέλλιου, του βασικού πορτιέρο των «κιτρίνων», ο Λαμπάκης πραγματοποίησε συνολικά 21 εμφανίσεις τη σεζόν 2003/04, συμπεριλαμβανομένης και της συμμετοχής του στον τελικό του κυπέλλου του 2003.

Στις 24 Σεπτεμβρίου 2003, πραγματοποίησε τη μοναδική του εμφάνιση στις ευρωπαϊκές διοργανώσεις, στον ισόπαλο (με 1-1) εκτός έδρας αγώνα του Άρη με την Μολδαβική Ζίμπρου. .

Τη σεζόν 2003/04 ο Λαμπάκης ξεκίνησε ως βασικός αλλά η συνεχής εναλλαγή προπονητών περιόρισαν τον ρόλο του στην ομάδα. Λογική απόρροια όλων αυτών, να μείνει ελεύθερος το Γενάρη του 2004 από τον Άρη, υπογράφοντας την λύση του συμβολαίου που του πρότεινε η ΠΑΕ.

Το Φλεβάρη του 2004 υπέγραψε συμβόλαιο διάρκειας 2 ½ ετών με τον ΠΑΟΚ, με αποδοχές 70.000 ευρώ το χρόνο. . Εντούτοις δεν μπόρεσε να πραγματοποιήσει κάποια εμφάνιση με τα χρώματα της νέας του ομάδας και το καλοκαίρι του 2004 κι ενώ βρίσκονταν στην προετοιμασία της ομάδας στη Γαλλία, επέστρεψε στη Θεσσαλονίκη και ζήτησε τη λύση του συμβολαίου του επικαλούμενος προσωπικούς λόγους.

Μετά από ένα σύντομο πέρασμα από την Κέρκυρα (2005), κατηφόρισε στην Κύπρο όπου αγωνίστηκε διαδοχικά για  τον ΑΠΟΠ Κινύρας (2005/06) και την ΑΕΛ Λεμεσού (2006/07).

Το καλοκαίρι του 2010, επέστρεψε στη Θεσσαλονίκη, υπογράφοντας αρχικά μονοετές συμβόλαιο με τον Αγροτικό Αστέρα. Παρέμεινε και τη σεζόν 2011/12 στους «σταχυοφόρους» και το καλοκαίρι του 2012 μεταγράφηκε στην Αναγένηση Γιαννιτσών με τα χρώματα της οποίας είχε μια γεμάτη χρονιά με 28 εμφανίσεις. Μάλιστα τον Οκτώβρη του 2012, χάρισε στην ομάδα του την πρόκριση στην επόμενη φάση του Κυπέλλου, όταν στον αγώνα κόντρα στην Κασσιώπη απέκρουσε 3 πέναλτι.  Ωστόσο ένας σοβαρός τραυματισμός στον αγώνα με τον Ολυμπιακό Βόλου στο Πανθεσσαλικό, τον κράτησε για μεγάλο διάστημα εκτός αγωνιστικών χώρων.  

Τη σεζόν 2013/14 ξεκίνησε ως παίκτης του Πιερικού καταγράφοντας 7 εμφανίσεις.

Από το Δεκέμβρη του 2013 συνέχισε στην Παναχαϊκή. 
## Παραπομπές


## Εξωτερικές Πηγές
* Προφίλ Χ.Λαμπάκη στο transfermarkt.com

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές ΑΠΟΠ Κινύρα Πέγειας
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Αναγέννησης Γιαννιτσών
Κατηγορία:Ποδοσφαιριστές Πιερικού
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Έλληνες ποδοσφαιριστές στο εξωτερικό